Fange 325

Fange 325 (originaltittel Prisonnier 325, camp delta) er en dokumentar skrevet av Nizar Sassi.
Boken beskriver hvordan Sassi, som er fransk statsborger, havner som fange i Interneringsleiren i Guantánamo Bay.

Han beskriver oppveksten sin i Frankrike, og hvordan han etter hvert utvikler en brennende interesse for våpen. Denne interessen fører han til en av al-Qaidas treningsleirer i Afghanistan. Da krigen i Afghanistan bryter ut, som en følge av terrorangrepet mot USA 11. september 2001, rammer dette Sassi. Han blir tatt til fange av pakistansk militær og derfra overlevert til amerikansk fangenskap.

Sassi beskriver forholdene for fangene både i Kandahar i Afghanistan og på Guantanamo på Cuba. Han beskriver hvordan de blir utsatt for både vold, krenkelse av Islam, ydmykelse, sanseberøvelse og andre former for tortur.

Sassi har blitt kritisert for å fremstå som naiv, og for å gi en lite sannsynlig forklaring på hvordan han havnet i en Al Qaidaleir, men boken er samtidig blitt rost for å gi et viktig innblikk i hva de som sitter i amerikansk fangenskap blir utsatt for.Dagsavisen - Der mennesker er uten navnFredrikstad Blad - Nizar Sassi: "Fange 325"

Se også
 Krigen mot terror

Referanser

Eksterne lenker
 Aftenposten- Livet som USAs fange
 Forlaget om boken

Kategori:Franske bøker
Kategori:Bøker fra 2006
Kategori:Interneringsleiren i Guantánamo Bay
Kategori:Krigen mot terror